section_heading: Trenerska karijera
paragraph_text: Nakon saudijske avanture, na poziv Krešimira Gojuna, voditelja Akademije splitskog Hajduka, dolazi u Split, gdje u prvoj fazi postaje trener kadeta, a nakon toga i druge momčadi Majstora s mora. Drugu momčad vodio je u Drugoj HNL, a njegov će mandat ostati obilježen davanjem prilike brojnim mladim igračima koji su se svojim igrama izborili za mjesto u prvoj momčadi Hajduka, a neki od njih su vrlo brzo ostvarili i bogate inozemne transfere.